Diari Oficial de la Generalitat Valenciana


Sumari del DOGV 3914, del 10-01-2001 (2001/113)

ORDRE de 29 de desembre de 2000, del conseller de Sanitat, per la qual es regula el Registre de Trasplantaments de la Comunitat Valenciana.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/12/29/(2)/dof/vci/html**

### Dades del document

Número de DOGV
:   3914

Data del DOGV
:   10-01-2001

Secció del DOGV
:   I. DISPOSICIONS GENERALS

Número del document
:   2001/113


Data del document
:   29-12-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * centre mèdic
    * establiment hospitalari
    * legislació
    * registre de documents
    * trasplantament d'òrgans
    * control sanitari

ORDRE de 29 de desembre de 2000, del conseller de Sanitat, per la qual es regula el Registre de Trasplantaments de la Comunitat Valenciana. [2001/X113]
  
Per Ordre de 20 de novembre de 1991 i Correcció d'errades de 18 de febrer de 1992, i d'acord amb l'Ordre del conseller de Sanitat i Consum, de 10 de juliol de 1987, sobre ordenació dels serveis d'extracció i trasplantament d'òrgans, es creava el Registre de Trasplantaments de la Comunitat Valenciana amb la finalitat d'establir un sistema d'informació únic i centralitzat que permetera conèixer en qualsevol moment les necessitats dels diferents programes de trasplantaments, així com la seua activitat, i s'integrava el registre en la Direcció General de Salut Pública.
  
L'Ordre de 3 de gener de 2000, per la qual es desplega el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, en l'article 4 estableix que la Direcció General per a la Prestació Assistencial integra el Servei de Coordinació de Trasplantaments, i en el punt 4.1.2 estipula que el Servei de Coordinació de Trasplantaments tindrà com a funció la coordinació del programa de trasplantaments en l'àmbit de la Comunitat Valenciana.
  
Amb la finalitat de mantenir i actualitzar el sistema d'informació, adequant-ne l'organització a l'actual estructura de la Conselleria de Sanitat i evitar duplicitats, és necessari reestructurar la dependència del Registre de Trasplantaments de la Comunitat Valenciana.
  
ORDENE
  
Article 1
  
El Registre de Trasplantaments de la Comunitat Valenciana té per objecte cobrir les necessitats informatives que permeten conèixer la incidència, supervivència i altres aspectes relacionats amb l'extracció i el trasplantament d'òrgans i teixits, realitzats en els serveis sanitaris acreditats amb aquesta finalitat a la Comunitat Valenciana.
  
Article 2
  
El Registre de Trasplantaments de la Comunitat Valenciana queda integrat en el Servei de Coordinació de Trasplantaments dependent de la Direcció General per a la Prestació Assistencial.
  
Article 3
  
El Registre de Trasplantaments de la Comunitat Valenciana efectua les activitats següents:
  
- Normalitzar la informació d'acord amb pautes homologades internacionalment
  
- Processar, integrar i analitzar la informació
  
- Avaluar el sistema
  
- Fer les publicacions periòdiques
  
- Comparar i avaluar la informació disponible
  
- Coordinar-se amb altres registres d'índole similar situats fora de l'àmbit de la Comunitat Valenciana.
  
Article 4
  
Tots els serveis sanitaris acreditats per a extracció i trasplantaments d'òrgans i teixits a la Comunitat Valenciana duran a terme les activitats següents:
  
- Recollir dades de tots els casos nous que contacten amb el centre i notificar-los al registre de la Comunitat Valenciana, segons els models establits per aquest registre.
  
- Disposar d'un sistema de recuperació de la informació per al centre amb finalitats assistencials, docents i d'investigació.
  
- Fer el seguiment actiu dels casos.
  
- Col·laborar amb la recollida de casos de fonts passives.
  
- Subministrar la informació que els siga requerida pel Registre de Trasplantaments de la Comunitat Valenciana, atendre les seues indicacions i facilitar les activitats que necessite fer, a l'efecte del seu bon funcionament.
  
Article 5
  
La responsabilitat del compliment de les activitats citades en l'article 4 de la present ordre recaurà sobre aquells que assumisquen la coordinació intrahospitalària en matèria de donació, extracció i trasplantament d'òrgans i teixits, segons que disposa l'Annex I, apartat 2. e) de l'Acord de 10 de desembre de 1996, sobre equips de coordinació, o, si no n'hi ha, sobre el director de l'hospital.
  
Article 6
  
D'acord amb la normativa, la Llei Orgànica 15/1999, de Protecció de Dades de Caràcter Personal (articles 4, 5, 6, 9, 10, 11 i 12), el Registre de Trasplantaments garantirà la confidencialitat de la informació.
  
Article 7
  
La comissió de seguiment i control del Registre de Trasplantaments de la Comunitat Valenciana ha de vetlar i assegurar el bon funcionament del registre.
  
DISPOSICIONS FINALS
  
Primera
  
Es faculta la Direcció General per a la Prestació Assistencial a dictar les normes corresponents per al compliment d'aquesta ordre.
  
Segona
  
Queden derogades totes les normes de rang igual o inferior que s'oposen a aquesta ordre i en particular l'Ordre de 20 de novembre de 1991.
  
València, 29 de desembre de 2000
  
El conseller de Sanitat,


Còpia Permalink ELI